CELEX: 62010FA0118
Language: hu
Date: 2012-10-02 00:00:00
Title: F-118/10. sz. ügy: A Közszolgálati Törvényszék (első tanács) 2012. október 2-i ítélete — Psarras kontra ENISA (Közszolgálat — Beosztás — Újrabeosztás — Szolgálati érdek — Személyes okokkal indokolt szabadság)

9.2.2013   
            
            
               HU
            
            
               Az Európai Unió Hivatalos Lapja
            
            
               C 38/30
            
         A Közszolgálati Törvényszék (első tanács) 2012. október 2-i ítélete — Psarras kontra ENISA
   (F-118/10. sz. ügy) (1)
   
   (Közszolgálat - Beosztás - Újrabeosztás - Szolgálati érdek - Személyes okokkal indokolt szabadság)
   2013/C 38/56
   Az eljárás nyelve: francia
   
      Felek
   
   
      Felperes: Aristidis Psarras (Heraklion, Görögország) (képviselők kezdetben: É. Boigelot és S. Woog ügyvédek, később: É. Boigelot ügyvéd)
   
      Alperes: Európai Hálózat- és Információbiztonsági Ügynökség (képviselők: E. Maurage meghatalmazott, segítője D. Waelbroeck és A. Duron ügyvédek)
   
      Az ügy tárgya
   
   Közszolgálat — Egyrészt a felperest az Ügynökség könyvvizsgálói állásából felmentő és az ugyanezen álláshelyre más személyt kinevező határozat megsemmisítése iránti kérelem. Másrészt az iránti kérelem, hogy a felperesnek fizessenek meg bizonyos összeget a megtámadott aktusokkal és azon zaklatással okozott károk megtérítéseként, amelyeknek a felperes állítólag áldozata volt.
   
      Az ítélet rendelkező része
   
   
               1.
            
            
               A Közszolgálati Törvényszék megsemmisíti az Európai Hálózat- és Információbiztonsági Ügynökség igazgatótanácsának 2010. február 7-i, határozatát, amely azonnali hatállyal felmentette A. Psarras-t az Ügynökség könyvvizsgálói állásából, és a könyvvizsgálói állásra határozatlan időre X-et nevezte ki, valamint ügyvezető igazgató által a fentiek következményeként 2010. március 1-jén hozott határozatot, amely A. Psarras-t új álláshelyre osztotta be.
            
         
               2.
            
            
               A Közszolgálati Törvényszék a kereset ezt meghaladó részét elutasítja.
            
         
               3.
            
            
               Az Európai Hálózat- és Információbiztonsági Ügynökség maga viseli saját költségeit, és köteles viselni az A. Psarras részéről felmerült költségeket.
            
         
      (1)  HL C 63., 2011.2.26., 34. o.